Ниндәйҙер берәй бәлә килһә йә иһә берәй юғалтыу кисерһәк, уның беҙгә ебәрелгән һынау икәнлеген дә күптәребеҙ танымай, шунлыҡтан, быны ифрат та ауыр кисерәбеҙ. Ул ғына ла түгел, берәй бәлә-ҡаза килһә, шунда уҡ «Кем быға ғәйепле?» тигән һорауға яуап эҙләй башлайбыҙ. Ни эшләп минем ғәиләмә килде, ни эшләп йәп-йәш баланы Хоҙай алды тип зарланабыҙ. Ул баланың йә иһә беҙҙең бер гонаһыбыҙҙа юҡ бит, ана урамда йөрөгән теге кеше шулай-былай тип әйтәбеҙ, уларға бер нәмә булмай, һәр ҡаза-бәлә уны урап үтә тип уйларға ашығабыҙ…